Bende-eenheid keer 8 in Manenberg aan | Netwerk24
Deur Warda Meyer 17 Julie 2019 19:30
Die vuurwapens en ammunisie waarop beslag gelê is. Foto: Verskaf
Die vuurwapen waarop beslag gelê is.Foto: Verskaf
Die teenbende-eenheid in Kaapstad het Dinsdagaand agt verdagtes in die bendegeteisterde Manenberg vasgetrek op aanklagte wat moord, poging tot moord en die besit van ongelisensieerde vuurwapens en ammunisie insluit.
Kapt. Frederick van Wyk, Wes-Kaapse polisiewoordvoerder, sê hulle het op 'n wenk gereageer toe hulle die verdagtes, tussen 16 en 42 jaar oud, omstreeks 22:30 in Manenberg vasgetrek het.
"Die verdagtes is vasgetrek in verband met 'n skietery in die gebied waarin 'n vrou dood is nadat 'n dwaalkoeël haar getref het, asook die skietvoorval Dinsdagaand waarin drie seuns tussen 10 en 16 jaar oud gewond is."
Volgens Van Wyk is hulle ná verdere ondersoek na Gamtoosstraat waar hulle twee verdagtes vasgetrek het. Hulle het 'n 9 mm-pistool by hulle gekry wat vermoedelik in die skietvoorval op die kinders gebruik is.